Source: http://politeia.org.ro/stiri-revista-presei/revista-presei-22-martie-fac-mafiotii-puscarie-pana-la-urma/57781/
Timestamp: 2019-06-17 21:20:05+00:00

Document:
Revista Presei – 22 martie. Fac mafioții pușcărie, până la urmă? | PoliteiaWorld
Home » Stiri / Revista Presei	» Revista Presei – 22 martie. Fac mafioții pușcărie, până la urmă?
Buna dimineata intr-o zi de joi, 22 martie. Joi, vremea va fi în continuare deosebit de rece, cu ger în primele ore ale dimineţii în nordul ţării şi valori diurne cu peste 10 grade mai scăzute decât cele normale la această dată în jumătatea de sud-est. Temperaturile maxime se vor încadra în general între -3 şi 5 grade. Înnorările vor fi persistente în regiunile din jumătatea de sud, unde după orele prânzului, ninsorile vor fi în extindere şi în intensificare, se va depune strat nou de zăpadă local consistent, iar temporar vântul va avea intensificări în medie cu 45…55 km/h, astfel că vor fi intervale de timp cu ninsoare viscolită. În cursul nopţii, în sudul Banatului şi al Olteniei, în cea mai mare parte a Munteniei şi a Dobrogei ninsorile vor deveni abundente, vântul va avea intensificări cu viteze de 50…60 km/h şi temporar 65…70 km/h, viscolind şi local troienind zăpada şi determinând diminuarea vizibilităţii. În sudul şi în estul Dobrogei precipitaţiile vor fi mixte şi se va depune polei. În celelalte zone înnorările vor fi temporare, vântul va sufla slab şi moderat şi va ninge slab doar pe arii restrânse. Noaptea va fi deosebit de rece în toată ţara, în nord şi în centru va fi ger, iar în sud şi sud-est intensificările vântului vor amplifica senzaţia de frig. Minimele termice se vor încadra în general între -11 şi -1 grad. Presiunea atmosferica va scădea la regim baric subnormal.
Mircea şi Vlad Cosma află azi sentința definitivă. În primă instanţă au primit opt şi cinci ani de închisoare. Magistraţii instanţei supreme ar urma să pronunţe joi decizia definitivă în dosarul în care fostul preşedinte al Consiliului Judeţean (CJ) Prahova Mircea Cosma a fost condamnat în primă instanţă la opt ani închisoare, iar fiul acestuia, fostul deputat Vlad Cosma, a primit cinci ani închisoare. Ei sunt acuzaţi de procurorii DNA că ar fi primit de la administratorii unor firme care au contracte cu CJ Prahova aproximativ un milion de euro pentru acordarea unor contracte de lucrări în care beneficiar este Consiliul Judeţean. Hotărârea Înaltei Curţi de Casaţie şi Justiţie va fi definitivă. La ultimul termen al procesului de la Înalta Curte de Casaţie şi Justiţie, care a avut loc în 19 februarie, Mircea Cosma a negat toate acuzaţiile şi le-a prezentat magistraţilor planşe cu banii pe care i-ar fi economisit la derularea contractelor de la Consiliul Judeţean Prahova. „Resping toate acuzaţiile. Judeţului Prahova i se spune în glumă al 53-lea stat al SUA. Volumul de investiţii a dus la crearea a 11 parcuri industriale cu un total de 46.000 de angajaţi. Ar fi trebuit să primesc o decoraţie pentru asta”, a declarat Mircea Cosma în instanţă. La rândul său, fostul deputat Vlad Cosma – cel care i-a acuzat pe procurorii DNA Ploieşti că ar fi falsificat probe în dosare – a afirmat, la instanţa supremă, că nu îi este frică pentru că dosarul are la bază probe false. La ultimul termen al procesului de la ICCJ a mers şi Andreea Cosma, care a spus că a venit pentru a-şi susţine familia, dar şi pe alţi cetăţeni care au reclamat abuzuri ale procurorilor, precum Sebastian Ghiţă, care aşteaptă de la ea, în calitate de deputat, să le apere drepturile. Ea a susţinut că are încredere în înţelepciunea magistraţilor instanţei supreme, afirmând că la prima instanţă, care a dispus condamnarea lui Vlad şi Mircea Cosma, era altă situaţie – procurorul Mircea Negulescu era în funcţie, iar multor martori le era teamă să vorbească. Integral pe Digi24
Cum a tras sforile o judecătoare CCR ca să mai obţină un mandat. Florin Iordache a făcut jocurile în Parlament. Judecătoarea Maya Teodoriu, numită de PSD la Curtea Constituţională doar pentru un rest de mandat, a insistat ca Parlamentul să modifice Legea de funcţionare a CCR, astfel încât să aibă dreptul la un nou mandat, de această dată întreg, au declarat surse politice pentru „Adevărul“. Cel care i-a sărit în ajutor a fost deputatul PSD Florin Iordache, însă planurile celor doi au fost date peste cap de Opoziţie. Maya Teodoriu a ajuns la Curtea Constituţională în februarie 2015, la propunerea PSD, în locul lui Toni Greblă, care demisionase, după ce procurorii DNA l-au reţinut pentru fapte de corupţie. Mandatul unui judecător CCR este de 9 ani, nu însă şi pentru magistraţii care ajung la Curte doar pentru un rest de mandat, cum e şi cazul Mayei Teodoriu. Mandatul unui judecător care nu prinde un ciclu complet (9 ani) „încetează la expirarea mandatului pe care l-a avut judecătorul înlocuit“, spune Legea de funcţionare a CCR. Mandatul lui Toni Greblă urma să expire în 2019. Ca o paranteză, şi Toni Greblă fusese numit la CCR tot pe rest de mandat. Majoritatea PSD din Senat l-a trimit la Curte în 2013, în locul Iuliei Motoc, plecată la CEDO. Iulia Motoc fusese numită de PDL la CCR în 2010, cu un mandat până în vara anului 2019. Deputatul sârbilor, folosit ca vehicul Revenim la Maya Teodoriu. Mandatul său a început în februarie 2015 şi urmează să se termine în iunie 2019. Aşadar, Maya Teodoriu are garantat un mandat de patru ani şi câteva luni la CCR. De aici încep jocurile de culise. Surse politice au declarat pentru „Adevărul“ că Maya Teodoriu îşi doreşte cu ardoare un nou mandat la Curte, un mandat plin, de 9 ani, mai ales că e foarte apreciată în PSD. Însă Legea de funcţionare a CCR o împiedică. Acolo există o derogare, în sensul că, dacă restul de mandat este mai mic de trei ani, judecătorul poate fi numit pentru un nou mandat. Numai că Maya Teodoriu, în 2019, la reînnoirea Curţii, va avea deja peste patru ani vechime la CCR, deci nu va avea dreptul la un nou mandat întreg. Integral pe Adevarul
Scandalul Cambridge Analytica. Consultant britanic: E posibil ca firma sa fi activat in Romania prin intermediul unui subcontractor. Cambridge Analytica ar fi putut activa in Romania prin intermediul unui subcontractor, afirma consultantul britanic Rupert Wolfe Murray, cel care in 2016 a fost contactat de Mark Turnbull, un oficial al firmei, pentru a-i propune sa lucreze pentru PSD, in perioada campaniei electorale. Murray a declarat, la Digi24, ca dupa ce a izbucnit scandalul cu colectarea de date personale, i-a scris lui Turnbull si l-a intrebat daca s-a mai implicat in campania electorala din Romania. “A zis: nu, nu am lucrat sub numele Cambridge Analytica. Dar altii au zis ca ei folosesc foarte multe firme-capcana, cu alte nume. Faptul ca ei nu au lucrat sub numele Cambridge Analytica nu inseamna ca nu au lucrat sub alte nume”, a declarat consultantul britanic. Datele personale obtinute de Cambridge Analytica de la Facebook ar putea sa fi fost folosite de PSD in campania pentru parlamentarele din 2016, potrivit unor date care arata ca Rupert Wolfe Murray a fost solicitat sa lucreze pentru campania social-democratilor. El a spus ca firma Cambridge Analytica a vrut sa il angajeze inainte de alegerile parlamentare din Romania, din 2016, pentru a lucra pentru Partidul Social Democrat (PSD), transmite Associated Press, citata de Washington Post. Rupert Wolfe Murray a declarat pentru Associated Press, miercuri, ca Mark Turnbull, un oficial al Cambridge Analytica, l-a contactat in august 2016. Acesta a citat un e-mail pe care Turnbull l-ar fi scris: “Ce am oferit este sa integram o echipa de doua persoane in echipa actuala… pentru a oferi sfaturi de strategie si asistenta de-a lungul campaniei… in decursul urmatoarelor doua, trei luni”. Integral pe Ziare.com
Dragnea, CONFRUNTAT în instanţă cu fosta şefă a DGASPC Teleorman. Liderul PSD, prezent timp de 6 ore la audieri, în dosarul angajărilor fictive: Aş vrea să mă ajutati să înţeleg de ce sunt trimis în judecată pe baza unor bârfe la şpriţ. Liderul PSD, Liviu Dragnea, a spus, miercuri, în faţa magistraţilor ÎCCJ, că a citit codurile penale, dar că doreşte să i se se explice de ce este trimis în judecată pe baza unor „bârfe la şpriţ”, menţionând că înţelege că a rămas ţinta DNA. „Aşa cum v-am spus am citit dosarul, rechizitoriul, codurile penale şi aş vrea să mă ajutati să înţeleg de ce sunt trimis în judecată pe baza unor zvonuri, bârfe la şpriţ, fără probe”, a spus Liviu Dragnea în încheierea audierii sale de la Înalta Curte de Casaţie şi Justiţie (ÎCCJ) în dosarul DGASPC Teleorman, în care acesta este acuzat de fapte de corupţie. Întrebat de către judecător dacă mai are ceva de adăugat, Dragnea a răspuns: „Atât. Ce sa mai înţeleg, că am rămas ţinta DNA-ului?”. În cadrul audierii sale din sala de judecată, Liviu Dragnea a spus că se vede nevoit să opineze pe baza unor zvonurile, despre care crede că l-au adus în această situaţie. „Încerc sa evit să expun o părere bazată pe zvonuri, dar mă văd nevoit. S-a tot vorbit în ultima perioadă prin Alexandria ca li s-ar fi sugerat celor două că dacă vor spune câteva lucruri despre mine poate vor primi o pedeapsă mai uşoară sau poate fi altceva. Nu am certitudinea dacă ce am auzit e real sau nu. Afirm cu certitudine că Adriana Botorogeanu şi soţul acesteia nu au venit niciodată la mine în curte. Doamna Floarea Alesu a făcut afirmaţii greşite în sensul că eu nu as fi vrut ca soţia mea să ocupe o anumită functie, pentru că ar fi trebuit să-şi declare averea, întrucât toate veniturile mele şi ale familiei mele, soţia mea, erau trecute anual în declaraţia mea de avere. Doamna Floarea Alesu a făcut numeroase afirmaţii în care susţinea că ar fi avut discuţii cu mine şi că le-ar fi comunicat şi altor două persoane, Vlad Eugen şi Dumitrescu Mircea, deşi aceştia nu confirmă afirmaţiile inculpatei Alesu. Adică restul mint şi doar ea are dreptate? Nu se poate. Sigur, în opinia mea de inginer. Este greşită afirmaţia lui Alesu Floarea în sensul că discuta cu mine organigrama direcţiei aceasta fiind în competenţa colegiului director al DGASPC”, a spus liderul PSD în instanţă. Integral pe Mediafax
Dacian Ciolos isi face partid: La primele alegeri, cele europarlamentare, intram in jocul politic. Fostul premier Dacian Ciolos a anuntat ca in maximum doua saptamani se va depune dosarul de inscriere a unui partid politic, care va participa la alegerile europarlamentare. Platforma Romania 100, pe care o conduce, ramane o miscare civica. Dacian Ciolos a declarat, miercuri, la Cluj-Napoca, la o dezbatere publica organizata cu ocazia lansarii filialei locale a Platformei Romania 100, ca platforma va avea rolul de a prelua energia existenta si sa o structureze intr-un proiect politic care trebuie sa fie serios si credibil. “Am inceput cu Platforma Romania 100 ca o miscare civica, vom continua cu o miscare politica. In urmatoarele zile, o saptamana, maximum doua vom depune dosarul de inscriere a unui viitor partid care isi propune sa duca energia asta si in mediul politic. Lucrurile vor ramane mai departe legate, platforma va ramane miscare civica si va avea rolul de a prelua energia din platforma si sa o structureze intr-un proiect politic care trebuie sa fie serios si credibil”, a spus Ciolos. Acesta a subliniat ca isi doreste un proiect in care reprezentantii Platformei Romania 100 sa actioneze impreuna astfel incat sa nu le mai fie rusine ca fac politica. “La fel, imi doresc ca a face politica sa nu devina o profesie de baza, ci un intermezzo in viata noastra profesionala in care ne asumam niste lucruri pentru comunitate, dupa care mergem si continuam sa ramanem conectati la firul ierbii, la baza societatii. Asta e viziunea noastra, nu am venit sa facem promisiui, singura promisiune pe care putem sa o facem este ca vom ramane impreuna cu dumneavoastra”, a spus Dacian Ciolos. Acesta a precizat ca se lucreaza de un an la un program al viitorului partid in cadrul comunitatilor tematice din Platforma Romania 100. Integral pe Ziare.com
Detaliile raportului oficial: Fosta consilieră a lui Dragnea a lucrat doar o oră din sute de ore plătite/ Angajații Companiei Aeroporturi au falsificat documentele de prezență/ O mașină a companiei era la dispoziția doamnei Neamţu/ A fost sesizat DNA? Fosta consilieră a lui Liviu Dragnea, Cristina Elena Neamţu, a fost angajată în două rânduri la Compania Națională Aeroporturi București, de unde a încasat în total aproximativ 43 de mii de lei pentru circa 1400 de ore pontate ca lucrate, adică aproximativ 9 luni, dar de fiecare dată a stat în clădirea companiei mai puțin de o oră, se arată în raportul corpului de control al ministrului Tranporturilor, publicat de aviation-headlines.ro Raportul acuză angajații Companiei Aeroporturi că au falsificat documentele de prezență, fapte care, potrivit documentului, “pot întruni elementele constitutive ale unei infractiuni”. Raportul a fost întocmit de Bogdan Cosmin Ștefan, la vremea respectivă secretar de stat la ministerul Transporturilor și fost șef al corpului de control al ministrului Felix Stroe, care a propus să fie sesizat inclusiv DNA. Până la această oră, DNA n-a răspuns la întrebările G4Media.ro. Nici Cristina Elena Neamţu n-a putut fi contactată pentru clarificări. Compania Națională Aeroporturi Otopeni a explicat într-un răspuns pentru G4Media.ro că Neamţu a fost plătită în bază fișelor de prezență. Va prezentăm mai jos extrase din raportul corpului de control al ministrului trasporturilor, transmis fostului ministru Felix Stroe în octombrie 2017. “Neamtu Cristina Elena a fost angajată din 06.10.2015. În perioada de probă, respectiv 06.10.2015 – 04.01.2016, “conform raportului de acces în sistemul de securitate, Neamțu Cristina Elena a figurat, ca fiind persoană la sediul CNAB SĂ, cu un număr total de 56 de minute (aproximativ 1 oră). Integral pe G4media.ro
Ce a păstrat Curtea Constituțională din cadoul oferit de parlamentari. În vădită contradicție cu alte situații, președintele Curții Constituționale, Valer Dorneanu, a ieșit marți în fața jurnaliștilor pentru a le spune cum judecătorii CCR au decis că nu trebuie să aibă mai multă imunitate decât alți deținători de funcții publice. În acest fel, din cele câteva minute de declarații mai mult sau mai puțin coerente, publicul a rămas cu impresia că, onești și drepți cum sunt, judecătorii CCR nu au acceptat cadoul făcut de Parlament și nu s-au repezit la obținerea unor privilegii. Dincolo de aparențe, lucrurile nu stau însă tocmai așa. Iar pe lângă aspectele legate de imunitate, mai sunt și altele, cuantificabile în bani. Nu vom beneficia de acea imunitate, în sensul că nu se va putea porni urmărirea penală fără aprobare. Asemenea parlamentarilor, urmărirea penală se va putea face. A rămas (sic!) reținerea, arestarea, percheziția”, a declarat Valer Dorneanu, marți, cu privire la sesizarea depusă de PNL și USR la proiectul de modificare a Legii nr. 47/1992 privind organizarea și funcționarea Curții Constituționale. Având grijă să sublinieze de mai multe ori paralelismul cu parlamentarii, Dorneanu nu a avut încotro și a admis la un moment dat că, în privința imunității acordată judecătorilor „nu s-a pus problema momentului când s-a comis fapta”. Cu alte cuvinte, fie că fapta a fost comisă înainte de a prinde mandatul la Curte, fie că a fost comisă în timpul mandatului, din perspectiva legii ar trebui să fie totuna, iar judecătorul nu poate fi tras la răspundere cu una, cu două. Integral pe Digi24
COMENTARIU: Cambridge Analytica sau noile găleţi electorale. Dacă veţi căuta cu atenţie printre ştirile publicate de Google despre Cambridge Analityca, veţi găsi două abordări. Veţi descoperi o separare netă între unu, tonul respectuos-măgulitor cu care jurnaliştii de varii publicaţii scriau până în urmă cu o săptămână despre compania care, miracol!, izbutea să “citească” oamenii mai bine decât mamele, soţiile sau prietenii, doar în baza câtorva postări pe Facebook şi a like-urilor date şi tonul tăios de după apariţia scandalului cu datele Facebook din ultimele zile. Compania inovatoare de până mai deunezi, despre care publicaţiile scriau cu admiraţie, s-a transformat într-un duşman public, directorii zboară sau sunt ascunşi, acţiunile Facebook scad, Zuckerberg sărăceşte, Twitter se resimte şi el. Totul scăldat într-o mare gălăgioasă de opinii banale, de genul “datele sunt noul petrol” şi bla – bla – bla. Nu avem a ne lămuri prea mult despre ce înseamnă datele personale şi modul în care giganţii precum Google şi Facebook le folosesc. Totul începe cu naivul şi atât-de-des-repetatul “nu am nimic de ascuns” din perioada de început a discuţiilor privind intimitatea pe internet, de parca vânătorii de date ar fi interesaţi doar de astfel de chestiuni. Spre deosebire de publicitari, care vă pun lumea la picioare – TU, consumatorule, împumutatule, băutorule, unicule – băieţii cu datele preţuiesc mulţimea. Individual, nu însemnaţi şi nu însemnăm mare lucru, şi o să vă exemplific asta. În urmă cu ceva vreme o importantă publicaţie a pus la punct un program de calcul al valorii datelor personale ale dumneavoastră. La acea vreme biţii de informaţie care compuneau existenţa virtuală a unui ins modern, conectat, care foloseşte un smartphone şi reţele sociale, erau vândute de companiile care le adunau cu preţuri ce începeau de la 0,0005 dolari. Iar eu, personal, valoram 0,9182 dolari. Am pornit de la 0,007 dolari, preţul vârstei, genului, codului poştal, etniei şi nivelului de educaţie. Nu am fost punctat pentru că nu sunt milionar, din cauza slujbei, din cauza faptului că nu sunt logodit/recent căsătorit/recent divorţat, că nu aştept un copil, că nu sunt părintele unui nou-născut. Eram deprimat, valoram în nici cât ineluşul de care tragi ca să desfaci cutia de suc sau de bere. Integral pe Mediafax
48 Raspunsuri la Revista Presei – 22 martie. Fac mafioții pușcărie, până la urmă?
cedric22/03/2018 at 10:01
Ce sorti de izbanda au demersurile acestor doi iesponsabili si ale papusarului din spatele lor?
Se fac ca vor intrarea in spatiul euro, dar de fapt vor scoaterea Romaniei din UE?
Cred ca si celebri lor consilieri sunt debusolati, Astept ca presedintele sa ia o atitudine transanta in “cestiune” dar parca e anesteziat, umbla pe la seminarii si filme in premiera iar tara le-a lasat-o total pe mana acestor criminali.
http://www.ziare.com/liviu-dragnea/psd/dancila-si-toader-au-lansat-planul-de-atac-asupra-uniunii-europene-cu-ce-pret-1506773
zigzag22/03/2018 at 10:38
Consiglierii n au de sa fie debusolati – sunt chiar fericiti , cozile de topor din psd/alde aplica la litera ceea ce le dicteaza : procurorii si serviciile de info romanesti sunt din ‘statul paralel” , UE e “rea” si subjugata de Soros iar directia buna pentru colhozul romanesc este . euro-asia .
Totul merge ca la carte si nea Ioha vegheaza atent , urmareste “evolutia” .
cedric22/03/2018 at 10:52
As vrea sa vedem stirea cu date si nume precise, obtinute pe cai cat se poate de oficiale!
Deocamdata , doar pe surse. Sper ca nu iese fum fara foc:
https://www.comisarul.ro/articol/surse-la-parlamentarele-din-2016-s-a-produs-o-frau_938373.html
Paganel22/03/2018 at 14:48
Are cumva legătură (și) cu asta:
Mai era pe undeva o informație care susținea că sute de mii de neoprotestanți din Vestul țării au fost „convinși” să voteze psd în 2016, dar nu mai găsesc link-ul…
stefan6022/03/2018 at 11:11
O organizare mai perfect-eficienta ca in Romania , nu exista.
Spitalul metropolitan al capitalei are termen de punere in functiune 20 de ani. 🙂 🙂
Eu lesin cind citesc astfel de ” programari” .
La asa viteze de melc si cu evolutia normativelor eficienta energetica ( izolatii adica ) , anticutremur, protectie antiincendiu , instalatii electrice , apa – gaz si NU in ultimul rind , normele europene de igiena, spitalul asta naste mort. 🙂
Pe cind va fi inaugurarea oficiala ( prin 2038) , va trebui sa intre imediat in reparatii capitale sau sa fie darimat.
Nici nu ma chinui sa prevad citi bani va inghitii “monumentul” asta de la prima piatra si pina la datea in functiune.
Da sa modernizeze , consolideze , aducere la normele UE a unui spital deja existent , nu e mai ieftin , eficient si rapid ?
Aaaaaa, nu iese spaga planificata ? 🙂
Tzepelica22/03/2018 at 11:33
Doar un exemplu de “defaimare” a tarii: 🙂
“Octavian Goga, 1916: „Ţară de secături, ţară minoră, căzută ruşinos la examenul de capacitate în faţa Europei. Aici ne au adus politicienii ordinari, hoţii improvizaţi astăzi în moralişti, miniştrii care s-au vîndut o viaţă întreagă, deputaţii contrabandişti. Nu ne prăbuşim nici de numărul duşmanului, nici de armamentul lui, boala o avem în suflet, e o epidemie înfricoşătoare de meningită morală“ (apud Florin Constantiniu, O istorie sinceră a poporului român).”
http://adevarul.ro/news/politica/delatiune-patriotica-1_5ab36bc8df52022f75e1c99d/index.html
cedric22/03/2018 at 12:09
ii iarta total si definitiv?
https://www.digi24.ro/stiri/actualitate/justitie/decizie-definitiva-condamnare-executare-mircea-si-vlad-cosma-899585
Cetatean22/03/2018 at 13:36
Cedric, buna ziua! E greu de crezut, mai degraba cred ca judecatorii nu se pun de acord in privinta individualizarii pedepselor. Cel putin asa sper, ca om normal la cap!
radu222/03/2018 at 13:40
Buna ziua. http://www.ziare.com/stiri/justitie/cristian-preda-va-fi-audiat-in-secret-de-consiliul-de-onoare-al-ordinului-steaua-romaniei-i-s-a-refuzat-audierea-publica-cine-vor-fi-judecatorii-1506883 Ar putea sa spuna ” luati-va decoratia, nu pot sa fiu in aceeasi asociatie cu voi psdisti sinistri” nu mai are nici o semnificatie serioasa titlul asta
cedric22/03/2018 at 13:49
O rusine pentru presedintie! Patroneaza (pe fata sau “pe dos) tot felul de porcarii ale PSD.
cedric22/03/2018 at 13:51
Inca n-avem voie sa cunoastem catindatul pt Israel?
Fara indoiala va fi o persoana loiala lui Dragnea si spiritului de prietenie “de nezdruncinat”:
http://www.ziare.com/teodor-melescanu/ministru-de-externe/s-a-facut-voia-lui-dragnea-melescanu-a-inceput-evaluarea-ambasadorilor-si-dancila-a-aprobat-o-candidatura-pentru-israel-1506874
cedric22/03/2018 at 13:58
Bine ar fi sa dispara amandoi:
intamplator22/03/2018 at 14:17
Vorba singurului comentatir la articolul semnalat…”serban nicolae al doilea om in stat…inca o pedeapsa ca l am impuscat pe ceausescu in ziua de Craciun”
mar22/03/2018 at 14:19
După biciclete și biserici, cretina cu pretenții vrea sa acorde sprijin pentru……..fetrilizare in vitro 😯
https://www.hotnews.ro/stiri-administratie_locala-22356264-primaria-capitalei-putea-acorda-sprijin-financiar-pentru-analizele-necesare-timpul-sarcinii-pentru-fertilizare-vitro.htm
Sincer, chiar nu este cineva care să-i explice că PG are un alt rol ca instituție.
radu222/03/2018 at 15:01
Buna ziua. Ca de obicei filiera duce undeva unde ii place pioasei ipocrite sa se plimbe http://www.ziare.com/stiri/inchisoare/medici-condamnati-la-inchisoare-in-dosarul-clinicii-sabyc-1201599
zigzag22/03/2018 at 14:49
Asta e ajutor financiar pentru turistii care frecventau clinica lui Sabyc .
Ca tot mai exista dubii asupra statului de kibut iudeo-bolsevic , pe care-l dobandeste Romania de la o ora la alta :))
Daca tot vin in ‘excursie’ medicala .. pai sa i si ajutam financiar , ca avem de unde .., eventual sa fie asteptati si cu flori pe aeroport .
@Mar , 14:19
mar22/03/2018 at 15:02
Si eu m-am gândit la o astfel de variantă. Una ar mai fi legată de o astfel de clinică înființat de cineva din gașcă și către care să se dirijeze banii.
zigzag22/03/2018 at 15:09
Sa le uram succes .
Elite care sa i astepte cu flori pe aeroport avem destule , o fac si gratis :))
Uite un articol bunicel ; ”
” Iată, însă, că Robert Mueller, același om care le-a adus veștile proaste, în 2006, lui Tăriceanu și apropiaților săi, le livrează și azi, investigând nu doar aportul Rusiei la victoria lui Trump, dar și afacerile necurate ale rețelei Cambridge Analytica. În care și-au pus cu toții speranțe că îi va scăpa de efectele colaborării româno-americane, la care Mueller a contribuit din plin, nu doar împotriva corupției, dar și împotriva Rusiei.” https://www.digi24.ro/opinii/efectul-mueller-asupra-coloniei-penitenciare-899802#ziarecom
S-a temut putin DT sa spuna cu ce serviciu de info are Tariceanu apropieri , insa la ce consiglier bun avea si ce vizite pe yahtul lui Steinmetz facea .. nu e greu de ghicit pentru cine presteaza .
Paganel22/03/2018 at 14:50
Mai bine s-ar aduna ca să amâne… amânarea!…
zigzag22/03/2018 at 14:57
Alt bou . Alaturi de socrul lui Jared ( ala care l felicita pe Putin ieri , iar consilierii il sfatuiau sa nu l felicite ) . https://www.hotnews.ro/stiri-politic-22356473-klaus-iohannis-mesaj-pentru-vladimir-putin-4-zile-realegerea-acestuia-raman-increzator-privire-beneficiile-dezvoltarii-relatiilor-dintre-statele-noastre-conformitate-principiile-normele-drept-internat.htm
zigzag22/03/2018 at 14:59
https://www.hotnews.ro/stiri-international-22354925-noi-scurgeri-informatii-casa-alba-consilierii-lui-trump-cerut-zadar-presedintelui-nu-felicite-vladimir-putin.htm
Paganel22/03/2018 at 15:06
Cam așa „felicitări” ăi trebuiau lui putler!
https://www.digi24.ro/stiri/externe/ue/seful-diplomatiei-engleze-putin-va-folosi-cupa-mondiala-de-fotbal-cum-a-folosit-si-hitler-olimpiada-din-1936-899625
„Parlamentarul laburist Ian Austin i-a spus lui Johnson, în cadrul unei întâlniri a Comitetului pentru Afaceri Externe în care s-a discutat despre otrăvirea fostului spion rus Serghei Skripal, că iubeşte fotbalul şi că îi face plăcere să vadă meciurile echipei naţionale a Angliei dar că este „speriat” de felul în care Putin se va folosi de Campionatul Mondial.
Johnson a spus şi că va avea o „conversaţie urgentă” cu Rusia privind siguranţa fanilor la turneul final din vară.”
zigzag22/03/2018 at 15:13
Daca ar avea oo toti liderii tarilor membre NATO ar spune pas acestui campionat mondial si ar recomanda si cetatenilor r pe care ii conduc sa stea acasa si sa boicoteze turismul in urss .
Olandezii au facut o astfel de propunere insa nu mai stiu in ce stadiu au ajuns discutiile cu alte tari .
Orice dolar bagat in bugetul urss se va transforma in glont si arme exact impotriva civilizatiei euro-atlantice . Trebuie sa fii masochist sa faci asta .
Paganel22/03/2018 at 15:18
Până la boicotul occidentalilor spune multe faptul că Ucraina – țară parțial ocupată de o armată rus(ofon)ă, de vreo 4 ani – a participat la calificări, s-a calificat și merge la turneul final! Nu degeaba a fost expulzat Saakasvili (lăsat și fără cetățenia ucraineană): a vorbit pe față despre corupția „pro-europenilor” de acum de la Kiev…
Cei mai „boicotiști” am fost noi: clasare pe locul 4 în grupă (nici din greșeală nu ajungeam nici măcar la baraj! 🙂 ) și americanii, care au făcut blat în ultimul meci cu Trinidad-Tobago (pierdut cu 0-1 🙂 ) ca să stea acasă! 🙂 A, era să uit: și Italienii, că au „ratat” calificarea la barajul cu Suedia, după vreo 60 de ani de participare continuă! 🙂
zigzag22/03/2018 at 15:37
Maine , cred – 3 meciuri de pregatire Olanda :Angla , Argentina :Italia ,Spania :Germania .
Sa vedem la cine antreneaza ZeroDaum :))
A A22/03/2018 at 16:03
Corect. Lumea fotbalului international este insa mult prea corupta. Insasi alegerea Rusiei a fost data pe mita majora (blat-ter).
zigzag22/03/2018 at 16:06
Da , din pacate .
A A22/03/2018 at 16:06
https://edition.cnn.com/2018/03/22/europe/russia-reaction-uk-spy-intl/index.html Meserias Boris Johnson.
zigzag22/03/2018 at 19:27
https://www.reuters.com/article/us-britain-russia-eu/britain-seeks-european-help-against-russian-spy-networks-idUSKBN1GX3C9
DP22/03/2018 at 21:43
E si putin ipocrita madam May (cel putin asa suna) ..zice ca sa ne aparam impreuna ..da o da cu brexitu. mai nou au ceva cu pasapoartele britanice viitoare facute in UE.
zigzag22/03/2018 at 22:25
Este , este
Acum se vede si ce urmareau rusii cu brexituri , exituri etc – sa dezbine ue /nato , sa ne poata lua la bucata apoi . Pacat ca au plecat multi dupa”fenta” lui Farage , Le Pen etc .
Si culmea , romani …
DP22/03/2018 at 22:59
Am fost la interviu pt NINO ala al lor…multi romani in jurul meu.
In fine..ce vreau sa remarc e reactia lor vis-a-vis de ce vad la BBC de cind cu Skripal asta. Nu vreau sa ma gindesc la ce va fi cind vor ajunge suporterii EN in Rusia…sa vezi atunci novicioace…::)) Ambasadorul rus spunea ceva de “insulta” azi …e grav. E ff grav.
DP22/03/2018 at 21:46
Rusul e nervos rau..
Din pacate numai britii ii dau peste labute.
zigzag22/03/2018 at 17:13
Sper sa recunoasteti scoala lui Silberstein , Moshe si restul borfasilor trimisi sa dreseze bastinasii :
http://www.ziare.com/europa/comisia-europeana/atentie-romani-vi-se-pregateste-manevra-stanga-mprejur-spre-est-1506834
” De ce? Asa cum am explicat de la bun inceput, actuala guvernare – corupta, semi-analfabeta, vadit incompetenta – are nevoie de un inamic extern, colectiv, pe care sa dea vina.
Scenariul e unul consacrat si indelung testat. Toate regimurile europene care s-au indepartat de democratie (Polonia, Ungaria, Turcia) au adoptat un discurs critic la adresa Uniunii Europene. La fel si miscarile politice extremiste sau populiste care isi cresc influenta in tarile vestice, in democratii consolidate (Frontul National in Franta, AfD in Germania, Partidul Libertatii in Olanda etc).”
Poate nu e prea tarziu sa se mai trezeasca lumea , chiar si adoratorii lui bibisor penalul – nu cred ca vor dori sa si creasca copii intr un colhoz euro-asiatic . Macar pentru viitorul copiilor lor si ar trebui sa si dea basca jos de pe ochi .
zigzag22/03/2018 at 18:45
https://www.techrepublic.com/article/the-secret-to-being-a-great-spy-agency-in-the-21st-century-incubating-startups/
cedric22/03/2018 at 19:34
zigzag22/03/2018 at 19:48
cedric22/03/2018 at 20:18
O fi poza adevarata sau contrafacuta? Mor de ras!
https://www.comisarul.ro/articol/asta-nu-e-grapini_938488.html
DP22/03/2018 at 21:28
Astept cu interes efectul Mueller asupra lui Trump…
Pina la urma “colonia” ii tot lucreaza pe astia din vorbe de la 89 incoace.
As zice ca situatia internationala s-a schimbat intre timp. Indivizii in cauza nu realizeaza, au altele pe cap : revolutii fiscale,procese/demolarea justitiei,pensii, scrisori timpite la UE si altele. Intr-un cuvint ..propria persoana. Restul sint fake-uri. Sa vedem cit mai rezista
zigzag22/03/2018 at 22:22
cedric22/03/2018 at 22:37
Poate asta ii va scoate pe romani in strada sa ceara socoteala guvernantilor:
https://www.g4media.ro/stirea-anului-vine-de-la-bruxelles-ue-pregateste-decontul-taierea-fondurilor-pentru-clubul-deraiatilor.html
Iohannis e intr-o situatie incurcata, acum sa-l vedem ce decizie ia. Nu mai merge sa “urmareasca cu atentie” prea indelungat problema!
DP22/03/2018 at 22:41
Chiar daca taie alimentarea …mai au ceva rezerve de mers in costa rica/madagascar.
Deci ,ca sa revin la intrebarea zilei de azi : fac puscarie numai mafiotii aia prosti.
DP22/03/2018 at 22:47
Scuze si buna seara,
Senzatia mea e ca zidul de care se vor lovi astia se apropie.
Kwj…urmareste piesa asta de umor negru…pas cu pas.
DP22/03/2018 at 22:48
@cedric at 22:37
cedric22/03/2018 at 23:30
Nici o problema. Am fost gand la gand.
Scuze ca n-am raspuns pana acum dar m-am uitat la meciul Simonei. M-a imbolnavit!!
cedric23/03/2018 at 09:42
“Culme” a comportarii PSDiste:
http://www.ziare.com/stiri/politie/cum-sicana-un-primar-psd-un-politist-de-la-rutiera-care-dadea-prea-multe-amenzi-1506913
Asta e modul de actiune generalizat, asa au ingenuncheat tara!
Noroc ca mai sunt si victime care nu accepta mizeria.
Cetatean23/03/2018 at 09:44
http://politeia.org.ro/stiri-revista-presei/revista-presei-23-martie-tudorel-avocatul-hotilor-sub-pretext-cedo/57795/
« Revista Presei – 23 martie. Tudorel, avocatul hoților, sub pretext CEDO
Revista Presei – 21 martie. Dați un like, fiți cobai politici! »

References: ICCJ 
 CCR 
 CCR 
 CCR 
 CCR 
 CCR 
 CCR 
 CCR 
In fine